钦定古今图书集成/明伦汇编/交谊典/第096卷 > 尔雅 > 《离合诗赠尚书令何敬容》梁·萧巡
## 钦定古今图书集成/明伦汇编/交谊典/第096卷 > 尔雅 > 《离合诗赠尚书令何敬容》梁·萧巡

《南史》曰：“自晋宋以来，宰相皆文义自逸，敬容独勤庶务，贪吝，为时所嗤鄙。时萧琛子巡颇有轻薄才，因制卦名《离合》等诗嘲之，亦不屑也。”

伎能本无取，《支叶》复单贫。柯条谬承日，木石岂知晨。
狗马诚难尽，犬羊非易驯。敩嚬既不似，学步孰能真。
实由紊朝典，是曰蠹彝伦。俗化于兹鄙，《人涂》自此分。